Sarliyon
Sira Liyon ko leydi e Afirika.
Sira Liyon ko leydi tokosun wonndi e fuɗnaange Afrika marndi falde 71740㎢ (ujune cappanɗe jeɗɗi e go'o temeɗɗe jeɗɗi e cappanɗe nay, feppital kilomeeter). Laamorde nden ko Firiton (Freetown e Enngele), hindi kernidi e Gine ka nano fuɗnaange, ka ñaamo fuɗnaange ko ton Labiriyaa hikkori. Ka ñaano hirnaange ko ton maayo ngon wi'eteengo Oseyan Atlantik woniri. Hindi sennditi e diiwe nay: diiwal nano, diiwal ñaamo, diiwal fuɗnaange e diiwal hirnaange. Yimɓe hoɗuɓe e mayri ko wayraa limeede e hitaande 2015 ko 7 075 641 (miliyon jeɗɗi ujune cappanɗe jeɗɗi e jowi e teemeɗɗe jeegoo e cappanɗ nay e goo). Ko e hitaande 27 Seeɗto 1961 leydi ndin heɓtii jeytaare mayri e juuɗe Porto Biriitisi.
Leƴƴi ɗuuɗuɗi hino (ena) e mayri:
- Temne
- Menii
- Fulɓe
- Saabro
- Maninka
- Sooso
- Limba
- Looko
- Kuuru
- Koranko
- Kono
- Kiriyon
- Jalunka
- Waay (Vai)
- Kisii
- Kiriim.
Temeneeɓe ɓen ɓuri ɗuuɗude Sara Lon hikki ɗon Meniiɓe ɓen. Si (so) iwi ɗon ko Fulɓe ɓen ɓuri ɗuuɗude. E nder Sara Lon alaa ka yahataa ka a yi'ataa (yiyataa) Fulɓe; hen fow hiɓe ton. Ko waɗi ɗun ko ɓay ko ɓe julaaɓe nantuɓe innde, jaŋnooɓe, mahooɓe fii raɓɓindingol haala, Fulɓe ɓen hino aƴƴi. Julaaɓe woɓɓe ko Libaniiɓe, Indiyankooɓe; ɓee ɗo fow suusaali fulɓe ɓen kamɓe e waawgol maɓɓe julayaagal hiɓe ŋalɗi e Fulɓe ɓen. (Ɗun ko Allah waɗii ɗun ka ƴiiƴan maɓɓe, kamɓe Fuɓe ɓen).
knc_Latn fuv_Latn fuv_Latn fuv_Latn kab_Latn ron_Latn fuv_Latn som_Latn bam_Latn smo_Latn srd_Latn wol_Latn ibo_Latn twi_Latn bam_Latn kmr_Latn kea_Latn lvs_Latn gaz_Latn kmr_Latn fuv_Latn